b'\n_START_ARTICLE_\nProtipape\xc5\xbe Inocenc III.\n_START_SECTION_\nPrvi protipape\xc5\xbe Viktor IV.\n_START_PARAGRAPH_\nPo smrti Hadrijana IV. je 22 kardinalov izvolila 7. septembra za pape\xc5\xbea kardinala duhovnika pri svetem Marku in pape\xc5\xa1kega kanclerja Rolanda Bandinelli-ja, ki si je privzel ime Aleksander III. Istega dne pa je cesarska stranka v Rimu izvolila svojega pape\xc5\xbea, ki ga je podpiral predvsem Friderik Barbarossa. Sedem kardinalov-duhovnikov je izvolilo kardinala pri Sv. Ceciliji, Ottaviana di Monticello, z imenom Viktor IV.  Protipape\xc5\xbe Viktor IV. je umrl nenadne smrti 20. aprila 1164 v Lucci (Toskana, Sveto rimsko cesarstvo).\n_START_SECTION_\nDrugi protipape\xc5\xbe Pashal III.\n_START_PARAGRAPH_\nTo je bila najlep\xc5\xa1a prilika za spravo z zakonitim pape\xc5\xbeem, ki ji je bil tokrat naklonjen tudi Friderik. Toda njegov zli duh Rajnold Daselski, je v imenu njegove stranke takoj postavil naslednika v osebi cremskega \xc5\xa1kofa Gvida. Pri posvetitvi se niso dr\xc5\xbeali zakonite oblike in obi\xc4\x8dajev. _NEWLINE_Pashal III. je umrl osamljen 20. septembra 1168 v Rimu, v trdnjavi pri svetem Petru .\n_START_SECTION_\nTretji protipape\xc5\xbe Kalist III.\n_START_PARAGRAPH_\nProti Aleksandru III. so kljubovalni kardinali izvolili 20. novembra 1168 za protipape\xc5\xbea opata Janeza Strum\xc4\x91kega. Ko mu je 1178 cesar Friderik odrekel svojo podporo, se je Kalist III. podvrgel pape\xc5\xbeu Aleksandru III.._NEWLINE__NEWLINE_Protipape\xc5\xbe Kalist III. je umrl pred 19. oktobrom v Beneventu.\n_START_SECTION_\n\xc4\x8cetrti protipape\xc5\xbe Inocenc III.\n_START_PARAGRAPH_\nZa Kalistom III. je cesarju naklonjena stranka izvolila protipape\xc5\xbea Inocenca III.._NEWLINE__NEWLINE_Lanzo di Sezza (oziroma Lando di Sezze) se je rodil v plemeniti dru\xc5\xbeini langobardskega porekla okrog 1010 v kraju Sezze (Lacij, Pape\xc5\xa1ka dr\xc5\xbeava). Za kardinala-diakona pri Sant\'Angelo in Pescheria ga je imenoval Viktor IV.._NEWLINE__NEWLINE_Krajevni viri ne pomagajo ravno natan\xc4\x8dno dolo\xc4\x8diti, kateri rodovini je pripadal \xc2\xbbLandus Setinus\xc2\xab. Zanesljivo je sestavljal skupino podpornikov protipape\xc5\xbea Viktorja IV., ki ga je spremljala v Pavijo, kjer je cesar Friderik I. sklical zbor v podporo svojemu kandidatu. Lando je morda takrat \xc5\xbee bil potrjen kot kardinal-diakon di S. Angelo. V taki slu\xc5\xbebi je namre\xc4\x8d podpisal privilegije Viktorja IV. za cerkve Marienthal (Halberstadt), Deutz pri K\xc3\xb6lnu in za Erlebalda, opata "Stabulensi". Pozneje ga najdemo skupaj s protipape\xc5\xbeem v Cremoni in Parmi vse do njegove smrti 20. aprila 1164._NEWLINE_ _NEWLINE_V Luki (Lucca) se je Lando 22. aprila 1164 skupaj z drugimi kardinali Viktorja IV. in k\xc3\xb6lnskim nad\xc5\xa1kofom Rajnoldom Daselskim  udele\xc5\xbeil volitev Gvdida Kremskega (Pashala III.). Dejavno se je udele\xc5\xbeeval v kuriji tega protipape\xc5\xbea in ga spremljal v raznih krajih njegovega bivanja: najprej v Viterbu in potem v Rimu pri Sv. Petru. To lahko spremljamo iz nekaterih pisem Pashala III. Lando je bil navzo\xc4\x8d tudi pri volitvah naslednjega protipape\xc5\xbea Kalista III. v Rimu septembra 1168 in je opravljal slu\xc5\xbebo tudi pri njem. Kot kardinal-diakon pri Svetem Angelu je podpisal nov privilegij za opata Erlebalda 15. aprila 1172, nakar ni ve\xc4\x8d njegovih podpisov v tej slu\xc5\xbebi.\n_START_SECTION_\nProtipape\xc5\xbe\n_START_PARAGRAPH_\nZa protipape\xc5\xbea ga je izbrala cesarska stranka gvelvov 29. septembra 1179, \xc4\x8deprav ga cesar po sklenjenem sporazumu s pape\xc5\xbeem ni ravno podpiral. _NEWLINE__NEWLINE_Njegov glavni za\xc5\xa1\xc4\x8ditnik je bil brat protipape\xc5\xbea Oktavijana.  Ta grof je dal Landu mo\xc4\x8dno utrjen grad, ki ga je imel v Palombari; z njega je protipape\xc5\xbe ustrahoval okolico. _NEWLINE_Pape\xc5\xbe Aleksander III. je s podeljevanjem nadarbin njegove prista\xc5\xa1e pridobil, da so ga zapustili. _NEWLINE_Kardinal Hugo pa je v nekaj mesecih pri\xc5\xa1el v posest trdnjave s podkupovanjem njenih braniteljev in tako so protipape\xc5\xbea Inocenca III. ujeli v Palombara Sabina v gradu Castello Savelli Torlonia. _NEWLINE__NEWLINE_Ubogega Landa so skupaj z njegovimi glavnimi privr\xc5\xbeenci zaprli dosmrtno v samostan La Cava.\n_START_SECTION_\nSmrt\n_START_PARAGRAPH_\nPape\xc5\xbe ga je dal nato pregnati v Opatijo Cava v kraju Cava de\' Tirreni blizu Salerna v Kampaniji (Abbazia territoriale della Santissima Trinit\xc3\xa0 di Cava de\' Tirreni) januarja 1180._NEWLINE_ _NEWLINE_Tam je po nekaj letih - okrog 1183 - tudi umrl.'